พระราชกฤษฎีกาเปลี่ยนแปลงเขตเทศบาลตำบลตะพานหินจังหวัดพิจิตรพ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๐ ธันวาคม พ.ศ. ๒๕๒๔เป็นปีที่๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลตะพานหินจังหวัดพิจิตร เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลตะพานหินจังหวัดพิจิตร พ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลตำบลตะพานหินจังหวัดพิจิตร ซึ่งได้กำหนดไว้ในมาตรา ๔แห่งพระราชกฤษฎีกาจัดตั้งเทศบาลตำบลตะพานหิน จังหวัดพิจิตร พ.ศ. ๒๔๘๗ เสียใหม่โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ห่างจากศูนย์กลางทางสายตะพานหิน - วังสำโรง (สายเก่า) ไปทางทิศเหนือตามแนวเส้นตั้งฉาก ระยะ ๒๐๐ เมตร และห่างจากศูนย์กลางทางหลวงจังหวัดหมายเลข ๑๑๑๘ตอนพิจิตร - อำเภอตะพานหิน ไปทางทิศตะวันตก ตามแนวเส้นตั้งฉาก ระยะ ๒๐๐ เมตร เป็นเส้นขนาน ระยะ ๒๐๐ เมตรกับศูนย์กลางทางสายตะพานหิน - วังสำโรง(สายเก่า) ฟากเหนือ ไปทางทิศตะวันออกเฉียงเหนือ ผ่านทางหลวงจังหวัดหมายเลข ๑๑๑๘ ตอนพิจิตร- อำเภอตะพานหิน และข้ามแม่น้ำน่าน ถึงหลักเขตที่ ๒ ซึ่งตั้งอยู่ริมแม่น้ำน่านฝั่งตะวันออกจากหลักเขตที่ ๒ เป็นเส้นตรงไปทางทิศตะวันออกเฉียงเหนือ ผ่านถนนริมน่านและข้ามทางรถไฟสายเหนือถึงหลักเขตที่ ๓ ซึ่งตั้งอยู่ริมทางรถไฟสายเหนือ ฟากตะวันออก ตรง กม. ๓๒๐.๒๑๐จากหลักเขตที่ ๓ เป็นเส้นตรงไปทางทิศตะวันออกเฉียงใต้ถึงหลักเขตที่ ๔ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๓ตอนตะพานหิน - เขาทราย ไปทางทิศเหนือ ตรง กม. ๐.๙๘๐ ตามแนวเส้นตั้งฉาก ระยะ ๓๐๐เมตรจากหลักเขตที่ ๔ เป็นเส้นขนาน ระยะ ๓๐๐ เมตรกับศูนย์กลางทางหลวงแผ่นดินหมายเลข ๑๑๓ ตอนตะพานหิน - เขาทรายไปทางทิศตะวันออกเฉียงใต้ ถึงหลักเขตที่ ๕ ซึ่งตั้งอยู่ห่างจากศูนย์กลางทางหลวงแผ่นดินหมายเลข๑๑๓ ตอนตะพานหิน - เขาทราย ไปทางทิศเหนือ ตรง กม. ๒.๐๔๐ ตามแนวเส้นตั้งฉาก ระยะ ๓๐๐เมตรด้านตะวันออก จากหลักเขตที่ ๕เป็นเส้นตรงไปทางทิศตะวันตกเฉียงใต้ ผ่านทางหลวงแผ่นดินหมายเลข ๑๑๓ ตอนตะพานหิน - เขาทราย ตรง กม. ๒.๐๔๐ ถึงหลักเขตที่ ๖ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑๑๓ ตอนตะพานหิน - เขาทรายไปทางทิศใต้ ตรง กม. ๒.๐๔๐ ระยะ ๓๐๐ เมตรจากหลักเขตที่ ๖ เป็นเส้นขนาน ระยะ ๓๐๐ เมตรกับศูนย์กลางทางหลวงแผ่นดินหมายเลข ๑๑๓ ตอนตะพานหิน - เขาทรายไปทางทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ห่างจากศูนย์กลางทางหลวงแผ่นดินหมายเลข๑๑๓ ตอนตะพานหิน - เขาทราย ไปทางทิศใต้ ตรง กม. ๐.๘๑๐ ตามแนวเส้นตั้งฉาก ระยะ ๓๐๐เมตรจากหลักเขตที่ ๗ เป็นเส้นตรงไปทางทิศตะวันตกเฉียงใต้ข้ามทางรถไฟสายเหนือ ถึงหลักเขตที่ ๘ ซึ่งตั้งอยู่ริมทางรถไฟสายเหนือ ฟากตะวันตกตรง กม. ๓๑๗.๘๐๐จากหลักเขตที่ ๘ เลียบริมทางรถไฟสายเหนือฟากตะวันตกไปทางทิศใต้ ถึงหลักเขตที่ ๙ ซึ่งตั้งอยู่ริมทางรถไฟสายเหนือ ฟากตะวันตกตรง กม. ๓๑๗.๐๐๐ด้านใต้ จากหลักเขตที่ ๙ เป็นเส้นตั้งฉากกับริมทางรถไฟสายเหนือฟากตะวันตกตรง กม. ๓๑๗.๐๐๐ ไปทางทิศตะวันตก ผ่านทางสายตะพานหิน - บางมูลนากฝั่งตะวันออก และผ่านถนนริมน่าน ถึงหลักเขตที่ ๑๐ ซึ่งตั้งอยู่ในแม่น้ำน่านห่างจากฝั่งตะวันออก ตามแนวเส้นตั้งฉาก ระยะ ๒๐ เมตรจากหลักเขตที่ ๑๐ เป็นเส้นขนาน ระยะ ๒๐ เมตรกับริมแม่น้ำน่าน ฝั่งตะวันออก ไปทางทิศเหนือ ถึงหลักเขตที่ ๑๑ ซึ่งตั้งอยู่ห่างจากศูนย์กลางทางหลวงจังหวัดหมายเลข ๑๐๗๐ บริเวณสถานีตะพานหิน สายที่ ๑ ไปทางทิศตะวันตกเฉียงใต้ตามแนวเส้นตั้งฉาก ระยะ ๒๐๐ เมตรจากหลักเขตที่ ๑๑ เป็นเส้นขนาน ระยะ ๒๐๐ เมตร กับทางหลวงจังหวัดหมายเลข๑๐๗๐ บริเวณสถานีตะพานหิน สายที่ ๑และทางสายตะพานหิน - วังสำโรง ไปทางทิศตะวันตกเฉียงเหนือ ข้ามแม่น้ำน่านและผ่านทางหลวงจังหวัดหมายเลข ๑๑๑๘ตอนอำเภอตะพานหิน - อำเภอบางมูลนาก ถึงหลักเขตที่๑๒ ซึ่งตั้งอยู่ห่างจากศูนย์กลางทางหลวงจังหวัดหมายเลข ๑๑๑๘ ตอนอำเภอตะพานหิน- อำเภอบางมูลนาก ไปทางทิศตะวันตก ตามแนวเส้นตั้งฉาก ระยะ ๒๐๐ เมตรด้านตะวันตก จากหลักเขตที่ ๑๒ เป็นเส้นขนาน ระยะ ๒๐๐ เมตรกับทางหลวงจังหวัดหมายเลข ๑๑๑๘ ตอนอำเภอตะพานหิน - อำเภอบางมูลนาก และตอนพิจิตร อำเภอตะพานหิน ไปทางทิศเหนือ ผ่านทางสายตะพานหิน - วังสำโรงและผ่านทางสายตะพานหิน - วังสำโรง (สายเก่า) ไปบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลตำบลตะพานหิน จังหวัดพิจิตร พ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลตำบลตะพานหิน จังหวัดพิจิตร ได้เจริญขึ้นและมีชุมชนอยู่หนาแน่นสมควรขยายเขตเทศบาลตำบลตะพานหิน จังหวัดพิจิตรเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ปิติวรรณ/ปรับปรุง๑๗ มีนาคม ๒๕๖๓อรญา/ตรวจ๑๔ เมษายน ๒๕๖๓[๑] ราชกิจจานุเบกษาเล่ม ๙๘/ตอนที่ ๒๐๗/ฉบับพิเศษ หน้า ๔/๑๘ ธันวาคม ๒๕๒๔